छोटे-छोटे बच्चों के लिए बड़ी-बड़ी फ़िल्में\nअब बॉलीवुड में नया मौसम है बच्चों की फ़िल्मों का. आने वाली फ़िल्में हैं, बॉबी देओल की मुख्य भूमिका वाली ‘नन्हे जैसलमेर’, सुजोय घोष की ‘अलादीन’ जिममें मुख्य भूमिका में अमिताभ बच्चन हैं. 

इसके अलावा आमिर ख़ान की मुख्य भूमिका वाली फ़िल्म ‘तारे ज़मीन पर’, अनुराग बासु की ‘हनुमान2’, केन घोष की 'चेन खुली कि मेन खुली' भी हैं. 



बच्चों की फ़िल्मों का बढ़ता बाज़ार देखकर बड़े-बड़े निर्माता-निर्देशक भी इस पर दाँव लगाने को तैयार हैं. बच्चों को लुभाने के लिए नई कहानियों और बड़े कलाकारों का सहारा लेकर कई निर्देशक मैदान में उतर रहे हैं.

बच्चों की अहम भूमिका वाली फ़िल्म ‘ता रा रम पम’ के निर्देशक सिद्धार्थ आनंद कहते हैं, “जब मैंने फ़िल्म ता रा रम पम बनाने की सोची तो मुझे इस नए ट्रेंड के बारे में कोई जानकारी नहीं थी. मुझे बस यही लगा था कि हमारी फ़िल्म इंडस्ट्री में बच्चों के लिए अच्छी और मनोरंजक फ़िल्मों की कमी है इसलिए मैंने इसे बनाने का फ़ैसला किया. मेरे ख़याल से बड़े स्टारों की वजह से जोखिम कम हो जाता है”.  

टेलीविजन पर ‘जस्ट मोहब्बत’ और ‘टार्ज़न- द वंडर कार’ जैसी फ़िल्मों के माध्यम से बच्चों के बीच में अपनी एक पहचान बना चुके अभिनेता वत्सल सेठ मानते हैं कि भारत में बच्चों पर केंद्रित फ़िल्मों का ज़्यादा बाज़ार नहीं है. 

बड़ा बाज़ार

मिस्टर इंडिया से लेकर हनुमान, कृष्णा आदि जैसी फ़िल्मों के हिट होने पर भी निर्माता ऐसी फ़िल्मों को हाथ लगाने से घबराते हैं. 

वत्सल कहते हैं, “मैं जहाँ भी जाता हूँ बच्चे मुझे घेर लेते हैं. असल में बच्चों के लिए बनी फ़िल्मों की ज़्यादा पब्लिसिटी भी नहीं की जाती है. विदेशों में ऐसी फ़िल्में यहाँ से कहीं ज़्यादा कारोबार करती हैं.” 



निर्देशक सुजोय घोष को अपनी फ़िल्म अलादीन के लिए बिग बी से अच्छा कोई और नहीं नज़र आया.  

वे कहते हैं, “मेरी इस फ़िल्म के लिए अमिताभ एकदम फिट बैठते हैं. वे बच्चों की तरह मस्ती भी करते हैं. बच्चों के बीच चर्चित होने के साथ वे स्क्रीन पर भी उनके दिल में उतरने में कामयाब होते हैं. इस फ़िल्म में उनका किरदार सचमुच बहुत मनोरंजक है. मैंने स्पेशल इफेक्ट्स के साथ ही बहुत कुछ नया करने की कोशिश की है जो दर्शक देखेगा कभी भूल नहीं पाएगा”. 

रमेश सिप्पी प्रोडक्शन के बैनर तले बन रही इस फ़िल्म में अमिताभ बच्चन के अलावा अलादीन के किरदार में रितेश देशमुख और रिंग मास्टर के किरदार में...\n\ntl;डॉ:
फिल्मों के विषय मौसम की तरह बदलते हैं. इसी साल की शुरूआत में खेल की कई फ़िल्में आईं लेकिन वर्ल्ड कप में हार के साथ ही ये फ़िल्में भी पिट गईं.